

KLASA: 602-07/23-01/14

URBROJ: 2197-14/01-23/02

U Zaboku 30. siječnja 2023.

Predmet: Zapisnik sa 10. sjednice Upravnog vijeća 8. saziva Pučkog otvorenog učilišta Zabok održane 21. 12. 2022. godine s početkom u 9,00 sati

Prisutni: mr. crim. Josip Horvatin, Tin Šemovčan, Štefica Kuhada i Branko Piljek

Dnevni red je jednoglasno usvojen.

**Ad. 1. Usvajanje zapisnika sa 9. Sjednice Upravnog vijeća.**

 Zapisnik je jednoglasno usvojen.

**Ad. 2. Cjenik Pučkog otvorenog učilišta Zabok za vlastite obrazovne programe**

Cjenik je jednoglasno donesen**.**

**Ad. 3. Cjenik Pučkog otvorenog učilišta Zabok za Gradsku galeriju Zabok.**

V.d. ravnatelja Branko Piljek je izvijestio da su Kruno i Bojana usporedili cijene

u okruženju i da imamo približno iste cijene.

Cjenik je jednoglasno donesen.

**Ad. 4. Cjenik Pučkog otvorenog učilišta Zabok za Multimedijski centar Zabok (ulaznice i korištenje dvorane)**

Cjenik je jednoglasno donošen.

**Ad. 5. Cjenik Pučkog otvorenog učilišta zabok za Multimedijski centar Zabok (pića, grickalica i slastica)**

Cjenik je jednoglasno donesen.

**Ad. 6. Pravilnik o provedbi postupka jednostavne nabave u Pučkom otvorenom učilištu Zabok.**

V.d. ravnatelja Branko Piljek je izvijestio da je Pravilnik usklađen sa Eurima, što smo po zakonu dužni napraviti a da drugih izmjena nema.

Pravilnik je jednoglasno donesen.

**Ad. 7. Plan javnih nabavki za 2023.**

V.d. ravnatelja Branko Piljek je izvijestio da je Plan javnih nabavki usklađen sa naputkom revizije, što sve prolazi preko 20.000,00 kn ( 2.654,46 Eura) ide preko javne nabave.

Tin Šemovčan je dao prijedlog da se u budućnosti kupi jedan bolji printer u boji, koji bi koristili Učilište i udruge za manje plakate.

Plan je jednoglasno donesen.

**Ad. 8. Odluka o otkazivanju dvorane 1 i 2 koju je koristio FOI.**

V.d. ravnatelja Branko Piljek je izvijestio da je FOI ove godine upisao zadnju generaciju studenata u prvu godinu, tu će biti još 3 godine. Negativno poslujemo zbog njih, najam je cca. 130.000,00 kn tako da je dogovoreno da se odjave dvorane što je dogovoreno sa direktorom Regeneracije. Od 01.07.2023. FOI će koristiti samo informatički kabinet . Alternativa je dovođenje novog programa koji ne može biti profitabilan minimalno 3 godine.

Jednoglasno je donesena Odluka.

**Ad. 9. Prijedlog Odluke o nastavku suradnje sa FOI**

V.d. ravnatelja Branko Piljek je rekao da je to vezano za prethodnu točku, prihod je predviđen u iznosu od 50.000,00 kn i tim se iznosom ne pokriva najam prostora i ostali troškovi. Ukoliko FOI prihvati prijedlog plaćanja najma prostora ostat će, a ako ne otkazujemo najam za ovaj prostor za FOI. Razlika najma je 450.000,00 kn ,koji će biti pokriveni iz prihoda vlastite djelatnosti a grad pokriva Galeriju i MMC. U 2024 godini Učilište će se dovesti u poziciju da možemo povećati plaću, imati više predstava i programa. Informacija - danas je isplaćen neoporezivi dio djelatnicima.

Prijedlog Odluke je jednoglasno donesen.

**Ad. 10. Rebalans Financijskog plana za 2022. godinu.**

Financijski plan pregledan je prihod i rashod za 2022 i verificirani su u dijelu u kojem je došlo do promjene.

Rebalans je jednoglasno prihvaćen.

**Ad. 11.Prve izmjene Plana rada Pučkog otvorenog učilišta Zabok za 2023. godinu.**

Učilište u planu prihoda i rashoda osigurava sredstva za realizaciju programa, projekata i naknada odjela obrazovne djelatnosti, odjela kulturne djelatnosti i službe za računovodstvo i administrativne poslove. Odjel obrazovnih djelatnosti u potpunosti se financira iz tržišnih prihoda iz kojih se financira dio kulturne djelatnosti i ekonomskog tehničara. Sredstva za javnu djelatnost koja se odnose na djelatnost kulture planiramo ostvariti iz Proračuna Osnivača i iz prihoda koji isti ostvaruju na tržištu. Tako planirani ukupni prihodi i rashodi Učilišta uravnoteženi su i iznose 411.371,00 euro. Prihodovna i rashodovna strana javnih potreba Financijskog plana koja se odnosi na Gradsku galeriju zabok i Multimedijski centar zabok uravnoteženi su i iznose 181.569,00 eura od kojih planiramo sufinanciranje od Osnivača u iznosu od 93.307,00 eura.

Izmjene Plana rada jednoglasno su prihvaćene.

**Ad. 12. Prve izmjene Financijskog plana i Plana zaduživanja i otplata Pučkog otvorenog učilišta Zabok u 2023.**

Financijski plan morao je biti opisno objašnjen po kontima prihoda i rashoda. Učilište se nema namjeru zaduživati u 2023. godinitako nema i otplatnogplana.

Izmjene su jednoglasno prihvaćene**.**

**Ad. 13. Izvješće o obavljenoj financijskoj reviziji u POU Zabok.**

Revizija nije našla nikakvih nepravilnosti u radu Učilišta. Financijski plan i Plan rada ocijenjen je bezuvjetno. Revizija je jedino tražila da se prikazana konta prihoda naprave opisno i iz kojih će izvora biti financirana i konta rashoda opisno prikazana na što će biti utrošena, što je i napravljeno.

Izvješće je primljeno je na znanje Upravnog vijeća

**Ad. 14. Zamolba za nastavak obrazovanja (Luka Papišta, informacija)**

Primljeno na znanje upravnog vijeća.

**Ad. 15. Razno**

Mr.crim. Josip Horvatin je pitao što je poduzeto vezano za rad Učilišta?

V.d. ravnatelja Piljek Branko je kratko izvijestio :

- FOI od iduće školske godine više neće upisivati 1. Godinu što znači da prekida suradnju s POUZ. Od 01.07.2023. FOI će koristiti samo informatički kabinet. POUZ ostaje da otkaže dvorane 1 i 2 desno jer sa sadašnjim prihodima ostvaruje minus u najmu od cca. 130.000,00 kn. Alternativa je dovođenje novog programa koji ne može biti profitabilan minimalno 3 godine.

- Suradnja s FMTU je stabilna, ali će za dvije godine biti upitna dosadašnja pozitivna financijska bilanca jer se u Zaboku više ne izvodi diplomski studij( manjak oko 200.000,00 kn), a na preddiplomskom studiju će broj studenata s donedavnih 750 pasti na 400.

- Do sada smo pokrivali kulturne djelatnosti iz prihoda od obrazovanja, ali sada smo došli u situaciju da više nemamo zalihu sredstava iz obrazovanja. Došli smo u situaciju da više ne možemo pokrivati minuse u MMC u iznosu od -68.846,60 kn i u Galeriji u iznosu -95.476,11 kn, što je ukupno - 164.322,71 kn, za koje se nadamo da će grad Zabok pokriti.

Nadamo se da će MMC u buduće uspjeti pokrivati svoje programe ako epidemiološka situacija bude dobra.

- Potpisani su Sporazumi o suradnji s 3 zabočke srednje škole, osnovnom školom, Zipkicom, gradskom knjižnicom, O. Š. M. Gupca iz G. Stubice, Ogrankom Matice hrvatske Zabok, Hrvatskom udrugom Muži zagorskog srca, Maticom umirovljenika KZŽ, Maticom umirovljenika Zabok, Županijskom podružnicom UHDDR KZŽ i Zajednicom amaterskih kulturno-umjetničkih udruga KZŽ. Sporazum je upućen na adresu još 7 zabočkih udruga koje se o suradnji još nisu očitovale.

- Fakultet zdravstvenih studija Sveučilišta u Rijeci – obavljeni preliminarni razgovori sa predstavnicima Fakulteta u Gradu Zaboku o mogućnosti otvaranja njihovih studija u Zaboku, čeka se njihova dopusnica od Ministarstva. Bilo bi upisno 15 polaznika primaljne škole.

- Pratit ćemo sve projekte i natječaje koji se raspisuju u Ministarstvu i EU projekte u suradnji sa gradom Zabokom kako bismo povukli sredstva. Ići ćemo u sve projekte gdje neće biti potrebno sufinancirati projekt, a gdje će se trebati sufinancirati morat ćemo ići u dogovoru sa osnivačem ili odustati od njega.

- U pregovorima smo sa Pomorskim fakultetom iz Rijeke, te sa Veleučilištem u Karlovcu i Gospiću,vidjet ćemo koje bismo programe mogli ostvariti kod nas i da financijski budu isplativi za jedne i druge. Dio prostora mogli bi koristiti u jutarnjim satima, tada ne bismo morali plaćati najam za prostor, a ako se održava u popodnevnim satima trebat ćemo plaćati najam prostora.

- Program pedagoško–psihološko i didaktičko-metodičkog obrazovanja, nositelj je Fakultet za odgojno obrazovne znanosti iz Osijeka javio je da će se upisati i realizirati program kod nas za školsku godinu 2022/2023. Tako da se suradnja nastavlja.

- Upisana je nova grupa polaznika na program prekvalifikacije za zanimanje: vozač/čica motornog vozila – 8 polaznika

- Sklopljen je ugovor sa Birotehnikom i kreće srednje obrazovanje., nama ide 30% od školarine.

- Potpisan je ugovor sa Algebrom vezano za pripreme za državnu maturu.

- Grad je rekao da bismo mogli koristiti neke dvorane u re-GENERATORU kad

bude gotov.

Mr.crim. Josip Horvatin predložio je da se budući Fakultet kontaktira svaka dva tjedna. Od tog bi fakulteta i Bolnica Bračak i djelatnici imali prednosti zbog predavanja i studiranja. Također je postavio pitanje medijskog oglašavanja, te predložio da se dogovori emisija na radiju.

V.d. ravnatelja Branko Piljek je rekao da grad objavljuje oglašavanje preko medija.

Tin Šemovčan je rekao da radovi u re-GENERATOR napreduju, čekaju se stolarija, instalacije su postavljene, sad ide uređenje unutarnjih zidova, nada se da će na vrijeme biti gotovo.

Predsjednik je zatvorio sjednicu i svima zaželio sve najbolje za Božić i Novu godinu 2023.

Sjednica završila u 10,00 sati.

Zapisničar:

Štefica Kuhada

PREDSJEDNIK UPRAVNOG VIJEĆA

mr. crim. Josip Horvatin

|  |  |
| --- | --- |
|  |  |



KLASA: 602-07/23-01/14

URBROJ: 2197-14/01-22/03

U Zaboku 30. siječnja 2023.

Temeljem članaka 9. i 18. Statuta Pučkog otvorenog učilišta Zabok Upravno vijeće Pučkog otvorenog učilišta Zabok na 11. sjednici održanoj 30. siječnja 2023. godine donosi

**O D L U K U**

o Okvirnom godišnjem planu i programu rada za školsku godinu 2022./2023.

**Članak 1.**

Okvirni godišnji plan i program rada za školsku godinu 2022./2023. donosi se na temelju prethodnog mišljenja Stručnog kolegija – Vijeća obrazovnih programa (članak 34. Statuta Pučkog otvorenog učilišta Zabok).

**Članak 2.**

Okvirni godišnji plan i program rada za školsku godinu 2022./2023. (KLASA: 602-07/23-01/13; URBROJ: 2197-14/01-23/01) sastavni je dio ove odluke.

**Članak 3.**

Ova Odluka stupa na snagu danom donošenja, a objaviti će se na oglasnoj ploči Pučkog otvorenog učilišta Zabok.

PREDSJEDNIK UPRAVNOG VIJEĆA

mr. crim. Josip Horvatin